# Ensiferum

### A Wikipédiából, a szabad lexikonból.

Az Ensiferum egy finn viking metal zenekar, akik magukat "hősies folk metal" zenekarnak mondják.

Zenéjükben keverednek a tiszta és torz énekhangok, valamint a torzított és az akusztikus gitárhangok. A klasszikus heavy metal alapokra épülnek a dallamos gitár- és szintetizátorszólók. Szövegeikben főleg fantasztikus és történelmi eseményeket énekelnek meg, általában hősies beállítottsággal.

## [szerkesztés] Története

Markus Toivonen gitáros, Sauli Savolainen basszusgitáros és Kimmo Miettinen dobos alapították az Ensiferumot 1995-ben, ám mára már csak Markus van a zenekarban az alapító tagok közül. A zenekar neve latinul kardhordozót jelent. Jari Mäenpää egy évre rá került a bandába énekesi és másodgitárosi posztra. 1997-ben rögzítették első, három számos demojukat. 1998-ban Sauli és Kimmo kiléptek, helyükre Jukka-Pekka Miettinen és Oliver Fokin érkeztek.

A következő évben kiadtak további két demot, aztán leszerződtek a Spinefarmmal, és 2001-ben megjelent első lemezük Ensiferum néven.

Ezután csatlakozott hozzájuk Meiju Enho, aki szintetizátorosként sokat hozzátett a 2003-ban megjelenő második albumuk, az Iron hangzásához. A lemez felvétele után Jari kilépett, hogy többet tudjon foglalkozni projektjével, a Wintersunnal. A turnén Petri Lindroos helyettesítette őt, aki utána zenekari tag lett. 2004-ben Jukka-Pekka is távozott és Sami Hinkka vette át a szerepét.

2006-ban adták ki a Dragonheads című kislemezüket, majd egy finn koncertfelvételüket DVD-n 10th Anniversary Live címmel.

2007 februárjában tervezik kihozni harmadik nagylemezüket, címe Victory Songs lesz.

## [szerkesztés] Diszkográfia

- Ensiferum (2001)
- Iron (2004)
- 1997-1999 (az első három demo újrakiadása, 2005)

### [szerkesztés] Egyéb

- Demo (demo, 1997)
- Demo II (demo, 1999)
- Hero In A Dream (demo, 1999)
- Tale Of Revenge (single, 2004)
- Dragonheads (EP, 2006)
- 10th Anniversary Live (DVD, 2006)

## [szerkesztés] Hivatkozások

- Ensiferum hivatalos oldal

A lap eredeti címe "http://hu.wikipedia.org../../../e/n/s/Ensiferum.html"

Kategória: Metalegyüttesek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Français
- Italiano
- Nederlands
- Polski
- Português
- Slovenščina
- Suomi
- Svenska